

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 1/5**

**din 01 martie 2018**

Cu privire la organizarea şi desfăşurarea odihnei şi întremării

sănătăţii copiilor şi adolescenţilor în sezonul estival 2018

În scopul bunei organizări a odihnei şi întremării sănătăţii copiilor şi adolescenţilor din cadrul raionului Ștefan Vodă în sezonul estival 2018;

În baza art. 43 alin. (1), lit. s) şi art.46 din Legea nr. 436- XVI din 28 decembrie 2006 privind administraţia publica locală, Consiliul raional Ştefan Vodă **DECIDE**:

1. Se aprobă:

1.1. Planul de acţiuni privind organizarea și desfășurarea odihnei şi întremării sănătăţii copiilor şi adolescenţilor din cadrul raionului Ștefan Vodă în sezonul estival 2018, *conform anexei nr.1.*

1.2. Componenţa nominală a Comisiei raionale pentru organizarea şi desfăşurarea odihnei şi întremării sănătăţii copiilor şi adolescenţilor în sezonul estival 2018 (în continuare *Comisia*), care va asigura coordonarea şi monitorizarea acţiunilor serviciilor publice de profil, în scopul bunei organizări a odihnei şi întremării sănătăţii copiilor şi adolescenţilor, *conform anexei nr.2.*

1.3 Perioada de activitate a taberei de odihnă „Dumbrava”, *conform anexei nr.3.*

1.4 Preţul unui bilet de odihnă şi întremare pentru anul 2018, în tabăra „Dumbrava”, conform devizului de cheltuieli, *anexa nr.4.*

2. Comisia de comun acord cu direcţia generală educație, direcţia asistenţă socială şi protecţie a familiei, administraţia publică locală de nivelul întâi şi doi, managerii instituțiilor de învățământ vor asigura selectarea copiilor ce se vor odihni din contul bugetului raional şi a bugetului de stat.

3. Se stabileşte că:

3.1. Pentru copii orfani, copii din familii monoparentale, copii din familii defavorizate, copii din familii cu 3 (trei) şi mai mulţi copii, copii aflaţi sub tutelă, copii plasaţi în centre de plasament temporar, copii din familii în care ambii părinţi sunt cu dizabilităţi, pensionari, copii dotaţi, biletele vor fi achitate din contul bugetului raional.

4. Se permite realizarea biletelor de odihnă pentru copiii şi adolescenţii autorităţilor publice locale, agenţilor economici, persoanelor fizice şi juridice la preţul de 1350 lei.

5. Se alocă din contul surselor financiare a Consiliului raional Ştefan Vodă **360** bilete de odihnă în tabăra de odihnă „Dumbrava”, respectiv după cum urmează:

5.1 **82** bilete de odihnă pentru copii dotaţi (Conform deciziei Consiliului raional nr. 3/5 din 09 iunie 2017);

5.2 **90** bilete de odihnă pentru copii orfani; din familii în care ambii părinți sunt cu dizabilități, copii aflați sub tutela, curatelă, copii plasați în servicii de tip familial, copii plasați în centre de plasament temporar; copii cu dizabilități, copii din familii defavorizate;

5.3 **33** bilete de odihnă repartizate individual la discreția consilierilor raionali;

5.4. **25** bilete de odihnă vot fi repartizate APL de nivelul I, care vor procura bilete de odihnă, din contul bugetului local (la două bilete de odihnă procurate se alocă unul din contul bugetului raional);

5.5 **25** bilete de odihnă participanţilor conflictului armat de pe Nistru, războiului din Afganistan, participanţilor la lichidarea consecinţelor avariei de la Cernobîl, colaboratorilor Inspectoratului de poliție;

5.6 **80** bilete de odihnă pentru copii angajaților din sfera bugetară și agricultura cu achitarea a 30% din costul biletului de odihnă din contul bugetului raional și 70% de către beneficiar.

5.7. **25** bilete pentru copii din județul Dâmbovița, România, conform acordului de cooperare și înfrățire.

6. Dna Raisa Burduja, seful direcţiei generale educație:

- va desemna, prin ordin, persoana responsabilă de organizarea odihnei şi întremării sănătăţii copiilor şi adolescenţilor în sezonul estival 2018;

- va asigura selectarea, completarea şi instruirea personalului didactic care va activa în tabăra „Dumbrava”;

- va întreprinde acţiuni necesare pentru asigurarea instituţiilor de odihnă şi întremare a copiilor şi adolescenţilor cu produse alimentare calitative, exercitând un control permanent și riguros asupra respectării normativelor existente, calității și siguranței produselor alimentare achiziționate.

- va asigura desfășurarea licitației pentru efectuarea reparațiilor capitale;

- va asigura finalizarea lucrărilor de pregătire a taberei de odihnă „Dumbrava”către 25 mai 2018;

- va monitoriza procesul educaţional desfăşurat în taberele de odihnă din cadrul raionului;

- va asigura de comun cu Inspectoratul raional de poliţie, respectarea ordinei publice, securitatea vieţii şi sănătăţii copiilor şi adolescenţilor în perioada aflării lor în tabără;

- va oglindi desfăşurarea odihnei de vară a copiilor în publicaţia periodică „ Prier-Info”și pe pagina web a Consiliului raional Ștefan Vodă și DGE;

7. Dl Ion Țâbârnac șef, IMPS Centrul de sănătate Talmaza, şi dl Valeriu Boian, medic-șef al Centrului de Sănătate Publică:

- vor asigura selectarea şi instruirea cadrelor medicale pentru activitatea în taberele de odihnă;

- vor asigura monitorizarea aprovizionării taberei de odihnă cu echipamente medicale şi medicamente necesare conform legislaţiei;

- vor efectua supravegherea sanitaro–epidemiologică a acestor unităţi în perioada pregătirii şi funcţionării lor.

8. Dna Ana Caraman, șef interimar al Direcției raionale siguranța alimentelor, va monitoriza:

- calitatea produselor alimentare livrate de agenții economici și corespunderea cu certificatele de conformitate și inofensivitate.

- respectarea cerințelor sanitaro-igienice la păstrarea produselor conform actelor normative;

9. Dna Aurelia Cebotari, şef, direcţia asistenţă socială şi protecţia familiei, va asigura, de comun acord cu APL de nivelul I și II, selectarea copiilor care se vor odihni din sursele financiare alocate din contul Consiliului raional conform prevederilor pct. 5.2 al prezenței decizii.

10.Se recomandă:

10.1 Autorităţilor administraţiei publice locale de nivelul întâi:

- să aloce surse financiare din contul soldului de mijloace băneşti al executării bugetului local, pentru procurarea biletelor de odihnă la tabăra „Dumbrava”.(conform prevederilor pct. 5.4 al prezentei decizii);

- să contribuie la deplasarea organizată (tur-retur) a copiilor în tabără sub supravegherea unei persoane responsabile;

- să asigure transferul mijloacelor financiare pentru procurarea biletelor de odihnă cu 5 zile înainte de începutul fiecărui schimb.

10.2. Dlui Andrei Trofimov, şef, Inspectoratul de poliţie Ştefan Vodă, să asigure ordinea şi securitatea publică în tabăra de odihnă şi întremare a sănătăţii copiilor şi adolescenţilor, inclusiv escortarea, după necesitate, a vehiculelor care vor transporta copiii.

11. Controlul executării prezentei decizii se atribuie dlui Vasile Gherman, vicepreşedintele raionului.

12. Prezenta decizie se aduce la cunoştinţă:

Oficiul teritorial Căuşeni al Cancelariei de Stat;

Ministerului Educaţiei, Culturii și Cercetării;

Ministerului Sănătății, Muncii, Protecţiei Sociale şi Familiei;

Serviciilor publice vizate;

Autorităţilor publice locale;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei Ion Ungureanu**

**Secretarul Consiliului raional Ion Ţurcan**

**Anexa nr.1**

la decizia Consiliului raional Ştefan Vodă

nr. 1/5 din 01 martie 2018

**Planul de acţiuni privind organizarea şi desfăşurarea**

**odihnei şi întremării sănătăţii copiilor şi adolescenţilor în sezonul estival 2018**

|  |  |  |  |
| --- | --- | --- | --- |
| **Nr.** | **Denumirea acţiunilor** | **Termeni de realizare** | **Responsabil** |
|  | Elaborarea devizului de cheltuieli pentru efectuarea reparaţiei curente a edificiilor taberei. | 01 martie 2018 | Iurie Afanasiev, şef DCGCD |
|  | Efectuarea reparaţiei capitale și curente a taberei | până la 25 mai | Raisa Burduja, şef DGE,  Pușcă Andrian, directorul taberei |
|  | Desfăşurarea concursului pentru selectarea agentului economic care va efectua reparaţia taberei. | Martie 2018 | Raisa Burduja, şef DGE |
|  | Desfăşurarea şedinţei de lucru cu managerii instituţiilor de învăţământ pe problema organizării odihnei și întremării sănătăţii copiilor. | Aprilie 2018 | Raisa Burduja, şef DGE |
|  | Recepţionarea pregătirii taberei de odihnă ,,Dumbrava”. | 25 mai 2018 | Comisia raională,  Serviciile abilitate, DGE |
|  | Selectarea şi completarea taberei cu personal didactic, medical şi de deservire. | Pe parcursul lunii mai | Raisa Burduja, şef DGE,  Andrian Pușcă, directorul taberei |
|  | Desfăşurarea seminarelor de instruire cu toate categoriile de personal | La început de schimb | DGE, CSP |
|  | Determinarea categoriilor de copii care se vor odihni din contul bugetului raional şi repartizarea biletelor de odihnă autorităților publice locale de nivelul întâi. Comercializarea biletelor de odihnă agenţilor economici, persoanelor fizice. | Mai-august 2018 | Membri comisiei raionale, DGE |
|  | Pregătirea şi desfăşurarea licitaţiei pentru selectarea agentului economic care va asigura alimentarea copiilor. | Aprilie 2018 | DGE, Direcția raională siguranța alimentelor |
|  | Asigurarea educatorilor cu materiale didactico-metodice, rechizite de birou necesare, inventar sportiv | 05 iunie 2018 | Andrian Pușcă, directorul taberei |
|  | Asigurarea taberelor cu medicamente conform cerinţelor. | 01.06.2018 | Andrian Pușcă, directorul taberei |
|  | Verificarea condiţiilor de asigurare a securităţii vieţii şi sănătăţii copiilor,de respectare a cerinţelor sanitaro-igienice şi regimul de alimentaţie. | În decursul sezonului estival, 2018 | Comisia raională, serviciile abilitate |
|  | Asigurarea respectării prevederilor ordinului ME nr. 77 din 22.02.2013 (organizarea activităţilor de prevenire a violenţei faţă de copii, abuz sau neglijare). | Pe parcursul sezonului estival, 2018 | Educatorii; specialiștii DGE  Directorul taberei |
|  | Monitorizarea aprovizionării taberelor cu medicamente necesare, supravegherea situaţiei sanitaro-epidemiologice în perioada pregătirii şi funcţionării taberei de odihnă. | Pe parcursul sezonului estival, 2018 | CSP, DRSA |
|  | Încheierea contractelor cu agenţi economici ce deservesc tabăra de odihnă „Dumbrava”. | 15 mai 2018 | DGE |
|  | Acordarea ajutorului practic la organizarea odihnei şi întremării sănătăţii copiilor. | Pe perioada funcţionării | DGE,CSP |
|  | Monitorizarea desfăşurării odihnei şi întremării sănătăţii copiilor şi adolescenţilor în conformitate cu Programul de organizare a odihnei copiilor din raion în sezonul estival 2018. | Pe parcursul sezonului estival 2018 | Comisia raională |
|  | Organizarea întâlnirii copiilor cu colaboratorii IPR, a inspectoratului național de patrulare, biroului siguranță copii. | Pe perioada funcţionării | Andrian Pușcă, directorul taberei,  serviciile abilitate |
|  | Totalurile desfășurării odihnei de vară a copiilor. | Către  31.08. 2018 | Comisia raională |

**Anexa nr.2**

la decizia Consiliului raional Ştefan Vodă

nr. 1/5 din 01 martie 2018

**Componenţa nominală a Comisiei raionale**

**pentru organizarea odihnei şi întremării sănătăţii copiilor şi adolescenţilor**

**în sezonul estival 2018**

**Vasile Gherman,** vicepreşedintele raionului, *preşedintele comisiei;*

**Burduja Raisa,** şef, direcţia generală educație , *vicepreşedintele comisiei;*

**Guzgan Svetlana,** metodist, direcţia generală educație, *secretarul comisiei*,

*Membri:*

**Cebotari Aurelia,** sef, direcţia asistenţă socială şi protecţia familiei,

**Boian Valeriu,** medic şef CSP,

**Țîbîrnac Ion,** șef, IMSP Centru de sănătate Talmaza.

**Lutenco Vinidict,** preşedinte al Consiliului interramural teritorial al sindicatelor Ștefan Vodă;

**Trofimov Andrei,** comisar principal, Inspectoratului de poliţie Ştefan Vodă.

**Creciun Maria,** consilier raional , președintele Comisiei pentru protecție socială, învățământ, sănătate, cultură, turism, culte, minorități, tineret și sport;

**Caraman Ana –** șef interimar, Direcția raională siguranță alimentelor.

**Anexa nr. 3**

la decizia Consiliului raional Ştefan Vodă

nr. 1/5 din 01 martie 2018

**Perioada**

**activităţii taberei de odihnă pentru copii şi**

**adolescenţi „Dumbrava” în sezonul estival 2018**.

**Schimbul I** de la 08 iunie până la 18 iunie 2018

**Schimbul II** de la 20 iunie până la 30 iunie 2018

**Schimbul III** de la 02 iulie până la 12 iulie 2018

**Schimbul IV** de la 15 iulie până la 25 iulie 2018

**Schimbul V** de la 27 iulie până la 06 august 2018

**Schimbul VI** de la 08 august până la 18 august 2018

**Anexa nr.4**

la decizia Consiliului raional Ştefan Vodă

nr. 1/5 din 01 martie 2018

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Devizul de cheltuieli pentru un schimb**  **la organizarea odihnei şi întremării sănătăţii copiilor şi adolescenţilor**  **în tabăra " Dumbrava", sezonul estival al anului 2018**  **Numărul de copii-120**  **Numărul de zile - 10**  **Numărul de zile copii - 1200**  **Preţul unei foi de odihnă - 1350 lei**  **Total cheltuieli - 162117,0 lei** | | | | | | | | | | | | | | | |
| **Nr. d/o** | **Indicii** | **Unităţi** | **Categoria de salarizare** | **Salariul tarifar** | **Lunar** | **Vechimea in muncă** | **Indemn. de conducere** | **Spor la vechime in muncă** | **Clasa la şofer intensitatea muncii** | **Grad de calificare** | **Lucrul nociv, orele de noapte** | **Total lunar** | **Premia 8,33%** | | **Total pentru 10 zile ( lei )** |
| 1. | **Director** | **1** |  | **1360** | **1360** |  | **186,0** | **463,8** | **401,96** |  |  | **2411,76** | **200,9** | | **888,66** |
| 2. | **Profesor de ed. fizică** | **1** |  | **2983** | **2983** |  |  |  |  |  |  | **2983,00** | **248,48** | | **1099,14** |
| 3. | **Educatori** Studii medii speciale | **12** |  | **2688** | **32256** |  |  |  |  |  |  | **32256,00** | **2686,92** | | **11885,35** |
| 4. | **Educator de schimb** | **2** |  | **2688** | **4830** |  |  |  |  |  |  | **4830,00** | **402,34** | | **1779,71** |
| 5. | **Acompaniator** | **1** |  | **2688** | **2688** |  |  |  |  |  |  | **2688,00** | **223,91** | | **990,45** |
| 6. | **Conducător de cerc** | **1,5** |  | **2688** | **4032** |  |  |  |  |  |  | **4032,00** | **335,87** | | **1485,67** |
| 7. | **Inst. metodist turism** | **1** |  | **2688** | **2688** |  |  |  |  |  |  | **2688,00** | **223,91** | | **990,45** |
| 8. | **Medic** | **1** | **17** | **1628** | **1628** |  |  |  | **325,60** | **488,40** |  | **2442,00** | **203,42** | | **899,80** |
| 9. | **Sora medicală** | **1** | **13** | **1474** | **1474** |  |  |  | **294,80** | **442,20** | **100,00** | **2311,00** | **192,51** | | **851,53** |
| 10 | **Infirmieră** | **1** | **3** | **1120** | **1120** |  |  |  |  |  | **100,00** | **1220,00** | **101,63** | | **449,53** |
| 11 | **Şef de gospodărie**  **(6 luni )** | **1** | **9** | **1250** | **1250** |  |  |  | **250,00** |  |  | **1500,00** | **124,95** | | **552,70** |
| 12 | **Sora gospod.** | **1** | **3** | **1120** | **1120** |  |  |  |  |  | **120,00** | **1240,00** | **103,29** | | **456,90** |
| 13 | **Bucătar–şef** | **1** | **9** | **1250** | **1250** |  |  |  |  |  | **140,00** | **1390,00** | **115,79** | | **512,17** |
| 14 | **Bucătar** | **1** | **5** | **1170** | **1170** |  |  |  |  |  | **140,00** | **1310,00** | **109,12** | | **482,69** |
| 15 | **Bucătar auxiliar** | **2** | **3** | **1120** | **2240** |  |  |  |  |  | **280,00** | **2520,00** | **209,92** | | **928,54** |
| 16 | **Spălătorese** | **2** | **4** | **1140** | **2280** |  |  |  |  |  | **240,00** | **2520,00** | **209,92** | | **928,54** |
| 17 | **Paznici** | **8** | **2** | **1110** | **8880** |  |  |  |  |  | **2959,70** | **11839,70** | **986,25** | | **4362,57** |
| 18 | **Îngrijitori de încăperi** | **4** | **3** | **1120** | **4480** |  |  |  |  |  | **400,00** | **4880,00** | **406,50** | | **1798,13** |
| 19 | **Şofer cl.1**  **(6 luni)** | **1** | **4** | **1311** | **1311** |  |  |  | **327,75** |  |  | **1638,75** | **136,51** | | **603,83** |
| 20 | **Electrician** | **1** | **4** | **1140** | **1140** |  |  |  |  |  | **120,00** | **1260,00** | **104,96** | | **464,27** |
| 21 | **Muncitori (6 luni)** | **1** | **4** | **1140** | **1140** |  |  |  |  |  | **120,00** | **1260,00** | **104,96** | | **464,27** |
| 22 | **Grădinar** | **1** | **2** | **1110** | **1110** |  |  |  |  |  |  | **1110,00** | **92,46** | | **409,00** |
|  | **TOTAL** | **46,5** |  |  | **82430,00** |  | **186,00** | **463,80** | **1600,11** | **930,60** | **4719,70** | **90330,21** | **7524,51** | | **33283,92** |
| **211180 Remunerarea muncii angajaților conform statelor**  **212100 Contribuții de asigurări sociale de stat obligatorii ( 23% )**  **212210 Prime de asigurare obligatorie de asistenta medicala achitate de angajatori pe teritoriul tarii ( 4,5 % )** | | | | | | | | | | | | | | | **33283,92**  **7655,30**  **1497,78** |
| **333110 procurarea produselor alimentare ( 85 lei x 120 copii x 10 zile )** | | | | | | | | | | | | | **102000** | | |
| **334110 procurarea medicamentelor si materialelor sanitare ( 14 lei x 120 copii )** | | | | | | | | | | | | | **1680** | | |
| **222990 Servicii neatribuite altor aliniate (Masuri distractiv educative si sportive - 30 lei x 120 copii )** | | | | | | | | | | | | | | **3600** | |
| **336110 procurarea materialelor de uz gospodăresc si rechizite de birou (104 lei x 120 copii )** | | | | | | | | | | | | | **12400** | | |
| **TOTAL** | | | | | | | | | | | | | **162117,00** | | |